নতুন মাইলফলক স্পর্শ করল রিলায়েন্স জিও!

ওয়েব ডেস্ক : আগামী ৫ সেপ্টেম্বর নবম প্রতিষ্ঠাবার্ষিকী টেলিকম সংস্থা রিলায়েন্স জিও’র (Reliance JIO)! তার আগে বড় মাইলফলক স্পর্শ করল সংস্থাটি। সংস্থার তরফে জানানো হয়েছে, তাদের গ্রাহক সংখ্যা ইতিমধ্যে পার করেছে ৫০ কোটির গণ্ডি। এই সংখ্যা মার্কিন যুক্তরাষ্ট্র, ব্রিটেন ও ফ্রান্সের জনসংখ্যার থেকেও বেশি। এর ফলে গোটা বিশ্বে বড় মোবাইল ডেটা নেটওয়ার্ক(Mobile Data Network) হিসাবে নিজেদের অবস্থান আরও দৃঢ় করল জিও।

এর জন্য জিও ইনফোকম লিমিটেডের চেয়ারম্যান আকাশ আম্বানি (Akash Ambani) সকল জিও গ্রাকহকে ধন্যবাদ জানিয়েছেন। তিনি বলেছেন, “আজ কোটি কোটি ভারতীয়র জীবনের অবিচ্ছেদ্য অংশ হয়ে উঠেছে”। তিনি আরও বলেছেন, “আগামী দিনে নতুন প্রযুক্তি আরও বেশি মানুষের কাছে পৌঁছে দেবে। যা হবে সহজলভ্য ও কাযকরী এবং পরিবর্তনশীল।” এর ফলে ডিজিটাল ইন্ডিয়ার প্রতিশ্রুতি পূরণ হয়েছে বলেও জানিয়েছেন তিনি।

আরও খবর : শিনা বোরা মামলায় পট পরিবর্তন, চাঞ্চল্যকর জবানবন্দি!

গ্রাহক সংখ্যার বৃদ্ধির পাশাপাশি নবম প্রতিষ্ঠাবার্ষিকী উদযাপনে বিশেষ অফারের কথাও ঘোষণা করা হয়েছে টেলিকম সংস্থা রিলায়েন্স জিও’র (Reliance JIO) তরফে। সংস্থার তরফে জানানো হয়েছে, আগামী ৫ সেপ্টেম্বর থেকে ৭ সেপ্টেম্বর পর্যন্ত সব ৫জি স্মার্টফোন ব্যাবহারকারী বিনামূল্যে আনলিমিটেড ৫জি (5G) পরিষেবা পাবেন। এছাড়া ৪জি ব্যবহারকারীদের জন্যও বিশেষ সুবিধার কথাও জানানো হয়েছে সংস্থার তরফে।

বলা হয়েছে, মাত্র ৩৯ টাকায় আনলিমিটেড ডেটা ব্যবহারের সুযোগ পাবেন গ্রাহকরা। ৪জি (4G) ব্যবহারকারীরা ৫ থেকে ৭ সেপ্টেম্বর পর্যন্ত প্রতিদিন ৩ জিবি করে ডেটা পাবেন বলে জানানো হয়েছে। এর পাশাপাশি ৫ সেপ্টেম্বর থেকে ৫ অক্টোবর পর্যন্ত যদি দীর্ঘমেয়াদি প্ল্যান রিচার্জ করে থাকেন কোনও গ্রাহক তাহলে বাড়তি সুবিধা পাওয়া যাবে। একইসঙ্গে ১২০০ টাকায় দুই মাসের জন্য যদি রিচার্জ করা হয়, তাহলে সেক্ষেত্রে জিওহোম কানেকশনও পাওয়া যাবে।

অন্যদিকে সম্প্রতি হয়ে যাওয়া রিলায়েন্সের বার্ষিক সাধারণ সভায় টেলিকম সংস্থা রিলায়েন্স জিও’র চেয়ারম্যান মুকেশ আম্বানি (Mukesh Ambani) বলেছিলেন, বহুল প্রতিক্ষীত জিও’র (JIO) আইপিও (IPO) আগামী বছর অর্থাৎ ২০২৬ সালের প্রথম দিকে আনা হতে পারে। অবশ্য তা সম্পূর্ণ প্রয়োজনীয় অনুমোদনের উপর নির্ভর করবে বলে জানিয়েছিলেন তিনি।

দেখুন অন্য খবর :